ai4bharat/Pralekha huggingface dataset:
માહિતી અને પ્રસારણ મંત્રાલય
I&B મંત્રાલયે ચક્રવાત "બિપરજોય" પર ગ્રાઉન્ડ રિપોર્ટિંગમાં સામેલ મીડિયા કર્મચારીઓની સુરક્ષા માટે ચિંતા વ્યક્ત કરી; એડવાઈઝરી બહાર પાડી
મંત્રાલયે મીડિયા સંસ્થાઓને તૈનાત કર્મચારીઓની સુરક્ષા અને સલામતી સાથે સમાધાન ન કરવા, પુષ્કળ સાવચેતી રાખવા વિનંતી કરી
વિવિધ મીડિયા સંસ્થાઓના વિવિધ પત્રકારો, કેમેરામેન અને અન્ય કર્મચારીઓની સલામતી અને સુરક્ષા અંગે ઊંડી ચિંતા વ્યક્ત કરતા, ખાસ કરીને "બીપરજોય" ચક્રવાતને આવરી લેતી ખાનગી ટીવી ચેનલો સંદર્ભે માહિતી અને પ્રસારણ મંત્રાલયે આજે આવી તમામ ચેનલોને ચક્રવાત પર ગ્રાઉન્ડ રિપોર્ટિંગ માટે કર્મચારીઓ તૈનાત કરવા માટે એક એડવાઈઝરી જારી કરી છે.
મંત્રાલયે ચેતવણી આપી છે કે ગ્રાઉન્ડ લેવલ પરથી રિપોર્ટિંગ આ ઘટનાના રિપોર્ટિંગ માટે ખાનગી સેટેલાઇટ ટીવી ચેનલો દ્વારા તૈનાત કરાયેલા પત્રકારો અને કેમેરામેન અને અન્ય કર્મચારીઓની સલામતી અને સુરક્ષા માટે ગંભીર જોખમ ઊભું કરી શકે છે. મંત્રાલયે એવી ચિંતા પણ વ્યક્ત કરી છે કે આવા ગ્રાઉન્ડ રિપોર્ટિંગથી તૈનાત વિવિધ કર્મચારીઓના જીવ જોખમમાં આવી શકે છે.
મંત્રાલયે મીડિયા સંસ્થાઓને ભારપૂર્વક સલાહ આપી છે કે તેઓ પ્રભાવિત થઈ શકે તેવા વિસ્તારોમાં તેમના કર્મચારીઓની તૈનાતી બાબતે પુષ્કળ સાવચેતી અને યોગ્ય કાળજી રાખે. તેમણે એવી પણ ભારપૂર્વક ભલામણ કરી છે કે કોઈ પણ સંજોગોમાં સંસ્થાએ આવા કર્મચારીઓની તૈનાતી માટે એવા નિર્ણયો લેવા જોઈએ નહીં કે જેનાથી મીડિયા કર્મચારીઓની સલામતી અને સુરક્ષા સાથે ચેડા થાય અને સ્થાનિક વહીવટીતંત્ર દ્વારા જારી કરવામાં આવતી સાવચેતીઓનું પાલન કરવામાં આવે.
ચક્રવાત "બિપરજોય" દેશના પશ્ચિમ કિનારે ત્રાટકે તેવી ધારણા છે જે વિવિધ પરિમાણોમાં વિક્ષેપ પેદા કરે તેવી શક્યતા છે. મંત્રાલયે લોકોને આશ્વાસન આપ્યું છે કે કેન્દ્ર સરકાર અને રાજ્ય સરકારો ચક્રવાતની અસરને ઓછી કરવા માટે તમામ પ્રયાસો કરી રહી છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ સાંસદો માટે બનેલા બહુમાળી ફ્લેટનું ઉદ્ઘાટન કર્યું
17મી લોકસભાએ ઘણા ઐતિહાસિક નિર્ણયો લીધા છેઃ પ્રધાનમંત્રી
પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સ મારફતે સાંસદો માટે બનેલા બહુમાળી ફ્લેટનું ઉદ્ઘાટન કર્યું હતું. આ ફ્લેટ નવી દિલ્હીમાં ડો. ડી બી માર્ગ પર સ્થિત છે. 80 વર્ષથી વધારે જૂનાં આઠ બંગલોને તોડીને એના સ્થાને 76 ફ્લેટનું નિર્માણ કરવામાં આવ્યું છે.
આ પ્રસંગે પ્રધાનમંત્રીએ જણાવ્યું હતું કે, સાંસદો માટે આ બહુમાળી ફ્લેટમાં ગ્રીન બિલ્ડિંગ એટલે કે પર્યાવરણને અનુકૂળ ફ્લેટના નિયમોને સામેલ કરવામાં આવ્યાં છે. તેમણે આશા વ્યક્ત કરી હતી કે, આ નવા ફ્લેટ તમામ રહેવાસીઓ તથા સંસદ સભ્યોને સલામત અને સુરક્ષિત રાખશે. તેમણે કહ્યું હતું કે, સાંસદો માટે રહેઠાણ લાંબા ગાળાની સમસ્યા છે, પણ હવે એનું સમાધાન મળ્યું છે. તેમણે જણાવ્યું હતું કે, દાયકાઓ જૂની સમસ્યાઓનું સમાધાન એને ટાળવાથી ન મળે, પણ આ માટે સમાધાનો શોધવા પડે. તેમણે દિલ્હીમાં આ પ્રકારના ઘણા પ્રોજેક્ટ વિશે જાણકારી આપી હતી, જે ઘણા વર્ષોથી અધૂરાં હતાં અને તેમની સરકારે પૂર્ણ કર્યા છે અને એ પણ નિર્ધારિત સમયમર્યાદા અગાઉ. તેમણે ઉમેર્યું હતું કે, પ્રધાનમંત્રી અટલ બિહારી વાજપેયીના શાસનકાળ દરમિયાન આંબેડકર રાષ્ટ્રીય સ્મારક વિશે ચર્ચા શરૂ થઈ હતી, પણ 23 વર્ષના લાંબા વિલંબ પછી આ સરકાર દ્વારા સ્મારકનું નિર્માણ કરવામાં આવ્યું હતું. તેમણે જણાવ્યું હતું કે, કેન્દ્રીય માહિતી પંચની નવી બિલ્ડિંગ, ઇન્ડિયા ગેટ નજીક યુદ્ધ સ્મારક અને રાષ્ટ્રીય પોલીસ સ્મારકનું નિર્માણ એમની સરકારે કર્યું છે. આ તમામ પ્રોજેક્ટ લાંબા સમયથી વિલંબિત હતા.
પ્રધાનમંત્રીએ ટીપ્પણી કરી હતી કે, તમામ સાંસદોએ સંસદની કામગીરી માટે કાળજી રાખી છે અને તેઓ સંસદની કામગીરીને નવી ઊંચાઈએ લઈ ગયા છે. તેમણે સંસદની કામગીરીને વધારે અસરકારક બનાવવા માટે કાર્યદક્ષ નેતૃત્વ પ્રદાન કરવા બદલ લોકસભાના અધ્યક્ષની પ્રશંસા કરી હતી. તેમણે ખુશી વ્યક્ત કરી હતી કે, રોગચાળાના સમયગાળા દરમિયાન પણ સંસદની કામગીરી જળવાઈ રહી છે, જેમાં નવા નિયમનો લાગુ કરવામાં આવ્યાં છે અને સાવચેતીનાં કેટલાંક પગલાં લેવામાં આવ્યાં છે. તેમણે ઉમેર્યું હતું કે, સંસદના ચોમાસુ સત્રમાં બંને ગૃહોએ શનિવાર-રવિવારે પણ સરળતાપૂર્વક અને અસરકારક રીતે કામગીરી કરી હતી.
તેમણે કહ્યું હતું કે, યુવાનો માટે 16થી 18 વર્ષની વય બહુ મહત્ત્વપૂર્ણ હોય છે. આપણે વર્ષ 2019ની ચૂંટણી સાથે 16મી લોકસભાની મુદ્દત પૂર્ણ કરી છે તથા આ સમયગાળો દેશની પ્રગતિ અને વિકાસ માટે ઐતિહાસિક રીતે મહત્ત્વપૂર્ણ છે. તેમણે ઉમેર્યું હતું કે, વર્ષ 2019માં 17મી લોકસભાની મુદ્દત શરૂ થઈ છે અને આ સમયગાળા દરમિયાન લોકસભાએ કેટલાક નિર્ણયો પહેલાથી લીધા છે, જેમાં લોકસભાએ હાથ ધરેલા કેટલાંક ઐતિહાસિક નિર્ણયો પણ સામેલ છે. તેમણે વિશ્વાસ વ્યક્ત કર્યો હતો કે, આગામી  લોકસભા દેશને નવા દાયકામાં પ્રગતિના પંથે લઈ જવા માટે અતિ મહત્ત્વપૂર્ણ ભૂમિકા ભજવશે.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 199.01 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 7.28 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,99,01,83,135
|
|
બાકી ઉપલબ્ધ
|
|
7,28,59,680
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 199.01કરોડ  થી વધુ રસી પૂરી પાડી છે.
હાલમાં, કોવિડ-19 રસીના 7.28 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 92
PIB Headquarters
કોવિડ-19 અંગે PIBનું દૈનિક બુલેટિન
- છેલ્લા 24 કલાકમાં 88.13 લાખથી વધુ લોકોને રસી આપવામાં આવી, એક જ દિવસમાં પ્રાપ્ત થયેલ સૌથી વધુ રસીકરણ;
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 55.47 કરોડ લોકોને રસી આપવામાં આવી
- છેલ્લા 24 કલાકમાં ભારતમાં 25,166 નવા કેસ નોંધાયા, 154 દિવસમાં સૌથી ઓછા
- સક્રિય કેસ કુલ કેસનાં 1.15% થયા, માર્ચ 2020 બાદ સૌથી ઓછા
- ભારતમાં સક્રિય કેસનું ભારણ 3,69,846 થયું, 146 દિવસમાં સૌથી ઓછા
- સાજા થવાનો દર હાલમાં 97.51 % નોંધાયો, માર્ચ 2020 બાદ સૌથી વધુ
- દેશમાં અત્યાર સુધીમાં કુલ 3,14,48,754 દર્દીઓ સાજા થયા
- છેલ્લા 24 કલાકમાં 36,830 દર્દીઓ સાજા થયા
- સાપ્તાહિક પોઝિટિવીટી દર છેલ્લા 53 દિવસ બાદ 3% કરતા ઓછો થઈ ગયો છે, હાલમાં 1.98% છે
- દૈનિક પોઝિટિવીટી દર 1.61% પહોંચ્યો, જે છેલ્લા 22 દિવસથી 3%થી ઓછો છે
- પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 49.66 કરોડ પરીક્ષણો કરવામાં આવ્યા
#Unite2FightCorona#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
કોવિડ-19 અપડેટ
વિગત: https://pib.gov.in/PressReleasePage.aspx?PRID=1746570
કોવિડ-19 રસીકરણ અપડેટ
વિગત: https://pib.gov.in/PressReleasePage.aspx?PRID=1746555
ભારતે છેલ્લા 24 કલાકમાં 88.13 લાખથી વધુ રસી ડોઝ આપવાની સાથે અત્યાર સુધીના સૌથી વધુ એક દિવસમાં રસીકરણની ટોચ પર પહોંચ્યું
વિગત: https://pib.gov.in/PressReleasePage.aspx?PRID=1746624
Important Tweets
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 149
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 199 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 1,31,043 થયું
સક્રિય કેસનું ભારણ હાલમાં 0.30% છે
સાજા થવાનો દર હાલમાં 98.50% નોંધાયો
છેલ્લા 24 કલાકમાં 13,265 દર્દીઓ સાજા થયા, કુલ વધીને 4,29,96,427 દર્દીઓ સાજા થયા
છેલ્લા 24 કલાકમાં ભારતમાં 13,615 નવા કેસ નોંધાયા
દૈનિક પોઝિટિવીટી દર 3.23% પહોંચ્યો
સાપ્તાહિક પોઝિટિવીટી દર હાલમાં 4.24% છે
કુલ 86.73 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,21,292 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 139
પ્રધાનમંત્રીનું કાર્યાલય
સરકાર આગામી 1.5 વર્ષમાં મિશન મોડમાં 10 લાખ લોકોની ભરતી કરશે: પીએમ
પ્રધાનમંત્રી શ્રી નરેન્દ્ર મોદીએ તમામ વિભાગો અને મંત્રાલયોમાં માનવ સંસાધનની સ્થિતિની સમીક્ષા કરી છે. તેમણે આગામી 1.5 વર્ષમાં સરકાર દ્વારા મિશન મોડમાં 10 લાખ લોકોની ભરતી કરવાની સૂચના પણ આપી હતી.
પ્રધાનમંત્રી કાર્યાલયે ટ્વીટ કર્યું;
"PM @narendramodi એ તમામ વિભાગો અને મંત્રાલયોમાં માનવ સંસાધનની સ્થિતિની સમીક્ષા કરી અને સૂચના આપી કે સરકાર દ્વારા આગામી 1.5 વર્ષમાં મિશન મોડમાં 10 લાખ લોકોની ભરતી કરવામાં આવે."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગૃહ મંત્રાલય
કેબિનેટ સચિવની અધ્યક્ષતામાં મળેલી રાષ્ટ્રીય આપદા પ્રબંધન સમિતિ એ તૌક્તે વાવાઝોડા બાદ રાહત અને પુનર્વસન માટેના કાર્યોની સમીક્ષા કરી
કેન્દ્રિય કેબિનેટ સચિવ શ્રી રાજીવ ગૌબાના અધ્યક્ષ સ્થાને મળેલી રાષ્ટ્રીય આપદા પ્રબંધન સમિતિ એ તૌક્તે વાવાઝોડા બાદની પરિસ્થિતિનો સામનો કરવા માટે કેન્દ્રિય મંત્રાલયો, વિવિધ, સરકારી સંસ્થાઓ, વિવિધ રાજ્ય સરકારો તથા કેન્દ્રશાસિત પ્રદેશોના વહીવટીતંત્રએ રાહત અને પુનર્વસન માટે હાથ ધરેલા પ્રયાસો અને કાર્યોની સમીક્ષા કરી હતી.
રાજ્યોના મુખ્ય સચિવો તથા કેન્દ્ર શાસિત પ્રદેશ વહીવટીતંત્રના સલાહકારોએ તેમના રાજ્યોમાં માળખાગત સુવિધાને પહોંચેલા નુકસાન, ખેત પેદાશમાં નુકસાન ઉપરાંત અસરગ્રસ્ત વિસ્તારોમાં થયેલી જાનહાનિ અંગેની માહિતી ઉપરાંત ટેલિકોમ, વિજળી, માર્ગ પરિવહન અને પાણી પુરવઠા સહિતની અન્ય સવલતોને પુનઃસ્થાપિત કરવા માટે તેમના દ્વારા હાથ ધરાયેલા પ્રયાસો અંગે એનસીએમસીને માહિતગાર કરી હતી. એમ નોંધવામાં આવ્યું હતું કે ભારતીય હવામાન વિભાગ  દ્વારા સમયસર અને સચોટ આગાહીને કારણે તથા કેન્દ્ર સરકાર, રાજ્ય સરકારો તથા કેન્દ્ર શાસિત પ્રદેશોના વહીવટીતંત્રના યોગ્ય સંયોજનને કારણે આવડી મોટી હોનારત સામે નુકસાન અને જાનહાનિની સંખ્યા ઘટાડી શકાઈ હતી. વિવિધ રાજ્ય સરકાર અને કેન્દ્ર શાસિત પ્રદેશના વહીવટીતંત્ર દ્વારા વહેલા તથા સમયસર પગલાં લેવાયા હોવાને કારણે અસરગ્રસ્ત વિસ્તારોમાં હોસ્પિટલો તથા કોવીડ19 કેન્દ્રોની કામગીરી પર કોઈ અસર પડી ન હતી.
ભારતીય નૌકાદળ અને કોસ્ટ ગાર્ડ ઉપરાંત અન્ય સંસ્થાઓએ લોકોને બચાવવા માટે ત્રણ હોડીઓ તથા ઓએનજીસીની ડ્રિલિંગ વેસલથી જે મદદ કરી હતી તેની પણ આ બેઠકમાં નોંધ લેવાઈ હતી.
રાહત અને પુનર્વસન કાર્યોની સમીક્ષા કરતાં શ્રી રાજીવ ગૌબાએ એ વાત પર ભાર મૂક્યો હતો કે રાજ્ય સરકારો તથા કેન્દ્ર શાસિત પ્રદેશો દ્વારા ટેલિકોમ, વિજળી, માર્ગો અને પાણી પુરવઠો તથા અન્ય માળખાગત સવલતો માટેના કાર્યો જારી રહે અને ઝડપથી પૂર્ણ થવા જોઇએ. આ માટે કેન્દ્રીય મંત્રાલય તથા સરાકારી એજન્સીઓ તમામ રાજ્ય સરકાર તથા કેન્દ્ર શાસિત પ્રદેશો સાથે સંકલન સાધીને તેમને જરૂરી એવી તમામ પ્રકારની સહાય પૂરી પાડશે.
આ બેઠકમાં ગુજરાત, મહારાષ્ટ્ર, કર્ણાટક, ગોવા, કેરળ, તામિલનાડુ રાજ્યના મુખ્ય સચિવો તથા અધિકારીઓ ઉપરાંત લક્ષદ્વિપ, દાદરા અને નગર હવેલી, દમણ અને દિવ વહીવટીતંત્રના સલાહકારો, ગૃહ મંત્રાલય, શિપિંગ, ટેલિકમ્યુનિકેશન, પેટ્રોલિયમ અને કુદરતી ગેસ, ઉર્જા, આરોગ્ય, ખાદ્ય અને જાહેર વિતરણ, પીવા લાયક પાણી અને સેનિટેશન મંત્રાલયના સચિવો તથા અધિકારીઓ ઉપસ્થિત રહ્યા હતા. આ ઉપરાંત એનડીએમએના સદસ્ય સચિવ, એનડીઆરએફ, આઇએમડી, કોસ્ટ ગાર્ડના ડાયરેક્ટર જનરલ અને આઇડીએસના ડેપ્યુટી વડાએ પણ બેઠકમાં હાજરી આપી હતી.
SD/GP/JD
(Visitor Counter : 215
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 88.14 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 5.28 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
88,14,50,515
|
|
બાકી ઉપલબ્ધ
|
|
5,28,28,050
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 88.14 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 5.28 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 156
મંત્રીમંડળ
મંત્રીમંડળે સંચારનાં ક્ષેત્રમાં સહકાર સ્થાપિત કરવા ભારત અને વિયેતનામ વચ્ચે થયેલા સમજૂતી કરારને મંજૂરી આપી
પ્રધાનમંત્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં સંચારનાં ક્ષેત્રમાં સહકાર સ્થાપિત કરવા માટે ભારત અને વિયેતનામ વચ્ચે થયેલા સમજૂતી કરાર ને કાર્યોત્તર મંજૂરી આપવામાં આવી છે.
લાભ:
આ સમજૂતી કરાર સંચારનાં ક્ષેત્રમાં દ્વિપક્ષીય સહકાર અને પારસ્પરિક સમજણને ગાઢ બનાવશે.
RP
(Visitor Counter : 89
પ્રધાનમંત્રીનું કાર્યાલય
પ્રધાનમંત્રી નરેન્દ્ર મોદીએ કહ્યું 'ચેન્નઇ કનેક્ટ'થી ભારત અને ચીન વચ્ચે પારસ્પરિક સહકારના નવા યુગનો પ્રારંભ થયો છે
વુહાન શિખર સંમેલન ભારત અને ચીન વચ્ચે દ્વિપક્ષીય સંબંધોમાં સ્થિરતા અને ગતિ લાવ્યું, ભારત – ચીન વચ્ચે બીજા અનૌપચારિક શિખર સંમેલનનું મમલ્લાપુરમ ખાતે સમાપન
પ્રધાનમંત્રી નરેન્દ્ર મોદીએ તમિલનાડુમાં ચેન્નઇ ખાતે આવેલા મમલ્લાપુરમમાં યોજાયેલી બીજી અનૌપચારિક શિખર સંમેલનને ભારત અને ચીન વચ્ચે "પારસ્પરિક સહાકરના નવા યુગ”નો પ્રારંભ ગણાવ્યો છે.
આજે, મમલ્લાપુરમમાં ખાતે અનૌપચારિક શિખર સંમેલનના બીજા દિવસે પ્રધાનમંત્રી નરેન્દ્ર મોદી અને ચીનના રાષ્ટ્રપ્રમુખ શી જિનપિંગના નેતૃત્વમાં યોજાયેલી પ્રતિનિધિમંડળ સ્તરની ચર્ચાની શરૂઆતમાં પ્રારંભિક નિવદેન આપ્યું હતું.
ગત વર્ષે વુહાન ખાતે યોજાયેલી ઔપચારિક શિખર સંમેલનને યાદ કરતા પ્રધાનમંત્રીએ જણાવ્યું હતું કે, તેનાથી "આપણા સંબંધોમાં વધુ સ્થિરતા આવી છે અને સંબંધોને નવો વેગ મળ્યો છે”
તેમણે જણાવ્યું હતું કે, “બંને દેશો વચ્ચે વ્યૂહાત્મક સંચારમાં વૃદ્ધિ થઇ છે.”
પ્રધાનમંત્રીએ વધુમાં જણાવ્યું હતું કે, “અમે નક્કી કરી કર્યું છે કે અમે પારસ્પરિક મતભેદોને વિવાદમાં પરિણમતા રોકીને સમજદારીપૂર્વક તેનું નિરાકરણ લાવીશું, અમે એકબીજાની ચિંતા પ્રત્યે સંવેદનશીલ રહીશું અને આપણા સંબંધો વૈશ્વિક શાંતિ તેમજ સ્થિરતાની દિશામાં રહેશે.”
મમલ્લાપુરમ ખાતે બીજી ઔપચારિક શિખર સંમેલનનો સંદર્ભ લેતા પ્રધાનમંત્રીએ જણાવ્યું હતું કે, “ચેન્નઇ શિખર સંમેલનમાં દ્વિપક્ષીય અને વૈશ્વિક મુદ્દાઓ પર અમે ખૂબ જ વ્યાપકપણે વિચારોનો વિનિમય કર્યો હતો. વુહાન શિખર સંમેલનથી આપણા દ્વિપક્ષીય સંબંધોમાં નવો વેગ આવ્યો છે. આજે આપણા ચેન્નઇ કનેક્ટના કારણે આપણા બંને દેશોના સંબંધોમાં પારસ્પરિક સહકારના નવા યુગનો પ્રારંભ થયો છે.”
“બીજી અનૌપચારિક શિખર સંમેલનમાં હાજરી આપવા માટે ભારત આવવા બદલ હું પ્રમુખ શી જિનપિંગનો આભાર વ્યક્ત કરું છું. #ChennaiConnect ભારત અને ચીન વચ્ચેના સંબંધોમાં ખૂબ જ સારો વેગ આપશે. તેનાથી બંને દેશો અને સમગ્ર દુનિયાને લાભ થશે.”
RP
(Visitor Counter : 152
ઉપરાષ્ટ્રપતિ સચિવાલય
રાજ્યસભાના અધ્યક્ષ અને લોકસભાના અધ્યક્ષે કોવિડ અને સંસદીય સમિતિઓની બેઠકો યોજી
ભારતના ઉપરાષ્ટ્રપતિ અને રાજ્યસભાના અધ્યક્ષ શ્રી એમ વૈંકયાનાયડુએ ઉપરાષ્ટ્રપતિના નિવાસસ્થાને લોકસભાના અધ્યક્ષ શ્રી ઓમ બિરલા સાથે એક બેઠક યોજી હતી અને એમાં દેશમાં કોવિડ-19 રોગ સાથે સંબંધિત સ્થિતિની ચર્ચા કરી હતી. આ બેઠકમાં સાંસદોએ ભજવેલી ભૂમિકા અને સંસદની સમિતિઓની બેઠક યોજવાની વ્યવહારિકતાના મુદ્દે પણ ચર્ચા થઈ હતી.
બંને પ્રીસાઇડિંગ અધિકારીઓએ સંતોષ સાથે નોંધ્યું હતું કે, સાંસદો કોરોનાવાયરસ સામેની લડતમાં સક્રિય હોવાની સાથે કલ્યાણકારક કાર્યો કરવા અને વિવિધ માનવતાવાદી પ્રવૃત્તિઓને ટેકો આપી રહ્યાં છે. તેઓ સરકાર અને નાગરિક સમાજ એમ બંને સસ્થાઓએ હાથ ધરેલા સમાજોપયોગી કાર્યોમાં સાથસહકાર આપી રહ્યાં છે. તેમણે આનંદ સાથે નોંધ્યું હતું કે, જે પ્રજાએ તેમને સાંસદો બનાવ્યાં છે એ પ્રજાને સૌથી વધુ જરૂર છે ત્યારે તેઓ તેમની સાથે હોય છે.
શ્રી નાયડુ અને શ્રી બિરલાએ પ્રવર્તમાન સ્થિતિમાં અને દેશભરમાં પ્રવાસ પર નિયંત્રણોનાં સદર્ભમાં વહેલામાં વહેલી તકે વિવિધ સંસદીય સમિતિઓની બેઠકો યોજવાની વ્યવહારિકતાના મુદ્દે પણ ચર્ચા કરી હતી. તેમણે અનુભવ્યું હતું કે, જો નજીકના સમયમાં સમિતિની નિયમિત બેઠકો યોજવા જેવી સ્થિતિ ન હોય, તો આ પ્રકારની બેઠકો યોજવાના વૈકલ્પિક માધ્યમો ચકાસી શકાશે.
આ રીતે તેમણે બંને ગૃહોના જનરલ સેક્રેટરીઓને સંસદના બંને ગૃહોની કામગીરીના હાલના નિયમોને ધ્યાનમાં રાખીને વીડિયો કોન્ફન્સિંગ દ્વારા સંસદીય સમિતિઓની બેઠકો યોજવાના ફાયદા અને નુકસાનની વિગતવાર ચકાસણી કરવાની, આ પ્રકારની વર્ચ્યુઅલ બેઠકોના સંબંધમાં વિવિધ દેશોની પ્રેક્ટિસ અને અનુભવોની તથા આ પ્રકારની બેઠકો માટે જરૂરી સુરક્ષિત ટેકનોલોજી પ્લેટફોર્મને સક્ષમ બનાવવા જરૂરી સમય ચકાસવાની સૂચના આપી છે. સંસદના બે ઉચ્ચ અધિકારીઓનો રિપોર્ટ આ બાબતે બંને પ્રીસાઇડિંગ અધિકારીઓ દ્વારા નિર્ણય લેવા માટે આધારરૂપ બનશે.
GP/DS
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 159.91 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 12.73 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની ગતિને વેગ આપવા અને વિસ્તારવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,59,91,02,495
|
|
બાકી ઉપલબ્ધ
|
|
12,73,96,806
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 159.91 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 12.73 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 105
નાણા મંત્રાલય
નાણાં મંત્રી શ્રીમતી નિર્મલા સીતારમણે પ્રધાનમંત્રી પાક વીમા યોજનાની સમીક્ષા કરી
દાવાની પતાવટ સમયસર સુનિશ્ચિત કરવા પર પ્રીમિયમ સબસિડી જાહેર કરવા રાજ્યો માટે કામગીરી અને જરૂરિયાત હાથ ધરવાના મહત્ત્વ પર ભાર મૂક્યો
કેન્દ્રીય નાણાં અને કોર્પોરેટ મંત્રી શ્રીમતી નિર્મલા સીતારમણે આજે વીડિયો કોન્ફરન્સ મારફતે પ્રધાનમંત્રી ફસલ બીમા યોજના ના અમલીકરણની સમીક્ષા કરવા એક બેઠકની અધ્યક્ષતા કરી હતી. આ બેઠકમાં શ્રી દેવાશિષ પાંડા, સચિવ , શ્રી સંજય અગ્રવાલ, સચિવ, DAC&FW, નાણાકીય સેવા વિભાગ, કૃષિ, સહકાર અને ખેડૂત કલ્યાણ વિભાગ , સાધારણ વીમા કંપનીઓ પીએમએફબીવાય અને શીડ્યુલ્ડ કર્મશિયલ બેંકોના વરિષ્ઠ અધિકારીઓ ઉપસ્થિત રહ્યાં હતાં.
કૃષિ, સહકાર અને ખેડૂત કલ્યાણ વિભાગે પ્રેઝન્ટેશન રજૂ કર્યું હતું, જેમાં ખરીફ 2016થી ખરીફ 2020ની પાક સિઝન માટે પીએમએફબીવાયના અમલીકરણ અને પડકારો વિશે જાણકારી આપી હતી, જેમાં ખાસ કરીને પીએમએફબીવાયમાં સુધારાની ચર્ચા થઈ હતી.
નાણાં મંત્રીએ યોજના સ્વૈચ્છિક હોવાથી તમામ ખેડૂતો વચ્ચે માહિતીના પ્રસારને સુનિશ્ચિત કરવાની પ્રવૃત્તિ હાથ ધરવાની જરૂરિયાત અને રાજ્યો માટે દાવાની પતાવટ સમયસર સુનિશ્ચિત કરવા સમયસર પ્રીમિયમની ચુકવણી જાહેર કરવાની જરૂરિયાત વ્યક્ત કરી હતી. શ્રીમતી સીતારમણે સૂચન કર્યું હતું કે, રાજ્યો સાથે કડક ફોલોઅપ કરવું પડશે, જેમાં ખરીફ 2020માં યોજનાનો અમલ ન થયો હોય એવા લોકો માટે સબસિડી બાકી છે, જેથી વહેલામાં વહેલી તકે ખેડૂતોને તમામ વિલંબિત દાવાની ચુકવણી સુનિશ્ચિત થાય.
DAC&FWના સચિવે જાણકારી આપી હતી કે, ટેકનોલોજીનો ઉપયોગ સંશોધિત પીએમએફબીવાય ધ્યાન કેન્દ્રિત કરવામાં આવેલ મુખ્ય ક્ષેત્રો પૈકીનું એક હતું તથા વિભાગ વર્ષ 2023 સુધી પાકના ટેકનોલોજી મૂલ્યાંકન તરફ સ્થળાંતરિત થવા કામ કરે છે અને સર્વે રવિ સિઝન 2020-21 પછી હાથ ધરવામાં આવશે, જેથી સંશોધિત પીએમએફબીવાયની અસરનું મૂલ્યાંકન થઈ શકે.
DS/BT
(Visitor Counter : 235
સ્વાસ્થ્ય અને પરિવાર કલ્યાણ મંત્રાલય
કોવિડ-19 વિશે અપડેટ્સ
દેશમાં કોવિડ-19ના નિરાકરણ, નિયંત્રણ અને વ્યવસ્થાપનની કામગીરી પર નિયમિત ધોરણે ઉચ્ચ સ્તરીય દેખરેખ રાખવામાં આવે છે અને ભારત સરકાર દ્વારા રાજ્યો/ કેન્દ્ર શાસિત પ્રદેશો સાથે સહયોગથી વિવિધ પગલાં લેવામાં આવ્યા છે.
કેબિનેટ સચિવે તમામ રાજ્યો/ કેન્દ્ર શાસિત પ્રદેશોને નિર્દેશો આપ્યા છે કે, લૉકડાઉનના પગલાંનું સુનિશ્ચિતપણે પાલન કરતી વખતે વિસ્થાપિત શ્રમિકોની પરિસ્થિતિ અંગે સંકલન અને વ્યવસ્થાપન કરવામાં આવે અને તેમને રાહત કેન્દ્રો/ ક્વૉરેન્ટાઇન સુવિધાઓમાં ભોજન, પાણી, તબીબી પૂરવઠો અને સફાઇની વ્યવસ્થા આપીને તેમની યોગ્ય સુખાકારી અને સંભાળ પર ધ્યાન આપવામાં આવે. આરોગ્ય અને પરિવાર કલ્યાણ મંત્રાલયે ગઇકાલે યોગ્ય ક્વૉરેન્ટાઇન અને સાઇકો-સોશિયલ પગલાં માટે એક માર્ગદર્શિકા પણ બહાર પાડી હતી જે https://www.mohfw.gov.in/pdf/RevisedPsychosocialissuesofmigrantsCOVID19.pdf પર ઉપલબ્ધ છે.
નામદાર સર્વોચ્ચ અદાલતના આદેશ અંતર્ગત રાજ્યોને નિર્દેશ આપવામાં આવ્યા છે કે, તાલીમબદ્ધ કાઉન્સેલર્સ અને/અથવા તમામ ધર્મના સામુદાયિક સમૂહોના નેતા રાહત શિબિરોની મુલાકાત લેશે અને વિસ્થાપિતોને સાઇકો-સોશિયલ સહાય આપશે. નામદાર સર્વોચ્ચ અદાલતના નિર્દેશ અનુસાર ટેકનિકલ પૂછપરછ માટે, આરોગ્ય મંત્રાલય દ્વારા ઇમેલ આઇડી  આપવામાં આવ્યું છે જે નવી દિલ્હી ખાતે આવેલી AIIMS જેવી સંસ્થાઓમાંથી પ્રમાણભૂત ટેકનિકલ માહિતી પૂરી પાડશે. તમામ ટેકનિકલ માર્ગદર્શિકાઓ આરોગ્ય અને પરિવાર કલ્યાણ મંત્રાલયની વેબસાઇટ  પર પણ ઉપલબ્ધ છે. સાથે સાથે કોવિડ-19 સંબંધિત પ્રશ્નોત્તરી માટે ટૉલ ફ્રી નંબર  અને હેલ્પલાઇન આઇડી  પણ કાર્યરત છે.
વધુમાં, રાષ્ટ્રીય ફાર્માસ્યુટિકલ પ્રાઇઝિસ ઓથોરિટી  દ્વારા સૂચના આપવામાં આવી છે કે, તબીબી ઉપકરણોના 24 વર્ગોને 1 એપ્રિલ 2020થી ડ્રગ  આદેશ 2013ની જોગવાઇ અંતર્ગત ગુણવત્તા નિયંત્રણ અને ભાવની દેખરેખ હેઠળ લાવવામાં આવશે જેથી કોઇપણ ઉત્પાદક આ ચીજવસ્તુઓના ભાવ છેલ્લા 12 મહિનાની MRP કરતા 10%થી વધુ વધારી શકે નહીં.
આયુષ મંત્રાલયે પણ ખાસ કરીને કોવિડ-19ના સંદર્ભમાં શ્વસન સંબંધિત તંદુરસ્તી માટે રોગ પ્રતિરોધક શક્તિ વધારવા સુરક્ષાત્મક સ્વાસ્થ્ય સંભાળમાં જાતે કાળજી લેવાની માર્ગદર્શિકા માટે વિવિધ પગલાં સૂચવ્યા છે.
આયુષ મંત્રાલયે એવું પણ ભારપૂર્વક કહ્યું છે કે, લૉકડાઉન સંબંધિત માપદંડો, સૂચિત સામાજિક અંતર અને ધાર્મિક મંડળો માટે મોટી સંખ્યામાં સમૂહોમાં ભેગા થવા અંગેના નિર્દેશોનું પાલન કરવું જોઇએ.
અત્યાર સુધીમાં, 1637 કેસોની પુષ્ટિ થઇ છે અને 38 વ્યક્તિના મૃત્યુ થયા છે. છેલ્લા 24 કલાકમાં 376 નવા કેસોની પુષ્ટિ થઇ છે અને વધુ 3 વ્યક્તિના મૃત્યુ નોંધાયા છે. 132 લોકો સાજા થયા છે/સાજા થયા પછી હોસ્પિટલમાંથી રજા આપવામાં આવી છે.
GP/RP
પ્રધાનમંત્રીનું કાર્યાલય
પ્રધાનમંત્રીએ જર્મનીના ફેડરલ ચાન્સેલર ઓલાફ શોલ્ઝ સાથે ફોન પર વાતચીત કરી
પ્રધાનમંત્રી શ્રી નરેન્દ્ર મોદીએ આજે જર્મનીના સંઘીય ચાન્સેલર, મહામહિમ ઓલાફ શોલ્ઝ સાથે વાતચીત કરી.
પ્રધાનમંત્રીએ મહામહિમ શોલ્ઝને તેમની ચાન્સેલર તરીકે નિયુક્તિ માટે અભિનંદન પાઠવ્યા. તેમણે ભારત-જર્મનીની વ્યૂહાત્મક ભાગીદારીને મજબૂત કરવામાં પૂર્વ ચાન્સેલર એન્જેલા મર્કેલના યોગદાનની પ્રશંસા કરી ને મહામહિમ શોલ્ઝના નેતૃત્વમાં આ સંબંધોની સકારાત્મક ગતિને જાળવી રાખવાની કામના વ્યક્ત કરી.
બંને નેતાઓ એ વાત પર સહમત થયા કે નવી જર્મન સરકાર દ્વારા ઘોષિત શાસન પ્રાથમિકતાઓ અને ભારતની પોતાની આર્થિક દ્રષ્ટિમાં મહત્વપૂર્ણ તાલમેળ હતો. તેમણે રોકાણ અને વ્યાપાર સંબંધોને પ્રોત્સાહન આપવા સહિત ચાલી રહેલી સહયોગ અંગેની પહેલોની સંભાવનાઓની સમીક્ષા કરી. તેઓ નવા ક્ષેત્રોમાં સહયોગ અને આદાનપ્રદાનમાં વધુ વિવિધતા લાવવાની ક્ષમતા પર સહમત થયા. ખાસ કરીને, તેમણે બંને દેશોની પોતપોતાની જળવાયુ પ્રતિબદ્ધતાઓને પરિપૂર્ણ કરવામાં સક્ષમ બનાવવા માટે જળવાયુ કાર્યવાહી અને હરિત ઊર્જાના ક્ષેત્રોમાં નવી સહયોગ પહેલ શરૂ કરવાની આશા વ્યક્ત કરી.
પ્રધાનમંત્રીએ મહામહિમ ચાન્સેલર શોલ્ઝ અને જર્મન લોકોને નવા વર્ષની શુભકામનાઓ પાઠવી હતી અને દ્વિપક્ષીય આંતર-સરકારી પરામર્શની આગામી બેઠકમાં જલદી તેમને મળવાની આશા વ્યક્ત કરી.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(